MEDDELELSE FRA KOMMISSIONEN TIL EUROPA-PARLAMENTET OG RÅDET Finansieringsoversigt til forordning (EU) nr. 1168/2011 /* COM/2012/0590 final */





MEDDELELSE FRA KOMMISSIONEN TIL EUROPA-PARLAMENTET OG RÅDET Finansieringsoversigt til forordning (EU) nr. 1168/2011 Indledning Der er i de seneste år sket en stor stigning i såvel arbejdsbyrde som prioriteter i Det Europæiske Agentur for Forvaltning af Det Operative Samarbejde ved EU-medlemsstaternes Ydre Grænser (Frontex). På det seneste har Kommissionen, Rådet og Parlamentet som reaktion på det øgede indvandringspres på EU's grænser mod syd, som skyldes det arabiske forår og forværringen af situationen ved Grækenlands ydre grænser, opfordret agenturet til at spille en mere aktiv rolle. Agenturet fik sit budget væsentligt forhøjet både i 2010 og 2011, så det blev i stand til at udvide de operationelle aktiviteter på disse områder. Herudover har udviklingen af det europæiske grænseovervågningssystem (Eurosur), hvori Frontex skal indgå som en vigtig aktør, betydet, at Eurosur i stigende grad betragtes som en afgørende del af EU's forvaltning af de ydre grænser og som et redskab til at mindske antallet af de mange liv, der går tabt, når ulovlige indvandrere forsøger at komme ind i EU ad søvejen. Revision af agenturets mandat Det var baggrunden for, at agenturet fik sit mandat ændret i 2011, så det kunne klare de nye udfordringer og leve op til Kommissionens, Rådets og Parlamentets forventninger. Forordning (EU) nr. 1168/2011 blev vedtaget, efter at Kommissionen havde forelagt Europa-Parlamentet og Rådet et udkast, som den havde vedtaget den 24. februar 2010 (KOM(2010) 61 endelig). Udkastet til teksten blev ikke ledsaget af en finansieringsoversigt, da støtten til Frontexagenturet allerede var en del af EU-budgettet, og Kommissionen ikke mente, at de foreslåede ændringer ville kræve yderligere ressourcer. Ændringen af Frontexforordningen[1] har imidlertid medført nye og større forpligtelser for agenturet, og agenturet har fået pålagt nye opgaver, og det kræves, at agenturet udfører bestemte opgaver ved hjælp af bestemte personalekategorier. Det bør fremhæves, at nogle af de nye opgaver først blev introduceret af lovgivningsmyndigheden under vedtagelsen af forordningen. Disse nye opgaver forudsætter, at der oprettes en række nye stillinger som f.eks. ansvarlig for grundlæggende rettigheder og koordinator for alle Frontex' operationelle aktiviteter, og det var der ikke taget højde for i Kommissionens lovgivningsforslag. Inden for agenturets kerneaktiviteter er de væsentligste ændringer sket inden for følgende områder: 1. Oprettelse af europæiske grænsevagthold De europæiske grænsevagthold vil blive sammensat af nationale grænsevagter, som medlemsstaterne enten udnævner eller udstationerer til agenturet med henblik på fælles operationer, hurtige indsatser og pilotprojekter. Lovbestemmelserne om henholdsvis hurtige grænseindsatshold og fælles støttehold (fælles operationer og pilotprojekter) er nu samlet i et enkelt sæt bestemmelser med betegnelsen: europæiske grænsevagthold. 2. Øget fokus på grundlæggende rettigheder Der er blevet skabt større klarhed og øget opmærksomhed omkring forpligtelserne i forbindelse med de grundlæggende rettigheder og overholdelsen af de forskellige folkeretlige instrumenter: – Hvis menneskerettighederne ikke overholdes, skal Frontexindsatsen suspenderes eller afsluttes helt eller delvist. – Der skal inden for agenturet oprettes et kontor for den ansvarlige for grundlæggende rettigheder, som skal bistå i sager med betydning for de grundlæggende rettigheder. – Der skal oprettes et rådgivende forum for grundlæggende rettigheder, hvori relevante internationale organisationer og ngo'er også skal deltage. – Der skal udarbejdes en adfærdskodeks for at sikre overholdelsen af de grundlæggende rettigheder. – Tilbagesendelsesaktioner finansieret af Frontex skal overvåges på grundlag af objektive og gennemskuelige kriterier. Kommissionen vil en gang om året udarbejde en rapport om overvågningen. – Agenturet skal som en af sine opgaver være i stand til eventuelt at yde støtte til medlemsstaterne i forbindelse med humanitære katastrofer og redningsaktioner til søs. – Kendskab til grundlæggende rettigheder skal indgå i uddannelsen af Frontex' personale og de grænsevagter, der deltager i Frontex' operationer. 3. Udvidelse af agenturets operationelle kapacitet Medlemsstaterne stiller i højere grad menneskelige og tekniske ressourcer til rådighed for agenturet med henblik på fælles operationer ved de ydre grænser, og agenturet skal i højere grad have mulighed for at råde over sit eget tekniske udstyr. Det sikres ved: – en næsten obligatorisk mekanisme for tekniske og menneskelige ressourcer, dvs. medlemsstaterne er juridisk forpligtet til at overholde deres tilsagn, når de indvilger i at stille nationale grænsevagter til rådighed for agenturet eller at udstationere dem i agenturet på gæstevilkår med henblik på at deltage i fælles operationer eller at lade teknisk udstyr indgå i en pool til rådighed for agenturet og – at tillade, at Frontex køber, leaser, ejer og optræder som medejer af det tekniske udstyr. Frontex vil desuden have mandat til at behandle personlige oplysninger, som det har indsamlet i forbindelse med en operation, og anvende dem i kampen mod kriminalitet, menneskehandel og ulovlig indvandring. Oplysningerne kan desuden udleveres til Europol, dog kun efter en konkret og individuel vurdering. Agenturets rolle som koordinator styrkes betragteligt, eftersom agenturet er blevet pålagt at udnævne en koordinator for alle fælles operationer. Herudover er der pligt til at evaluere alle operationer. Samarbejdet med relevante myndigheder i tredjelande er også blevet udvidet. Udgangspunktet er fortsat, at der skal indgås en arbejdsaftale med de kompetente myndigheder om kontrol af grænserne til et tredjeland. Det vil være muligt for agenturet at yde teknisk bistand og at udsende sine forbindelsesofficerer til bestemte tredjelande med det formål at øge samarbejdet. På uddannelsesområdet vil der blive indført et Erasmus-lignende udvekslingsprogram for nationale grænsevagter. Endelig har agenturet også fået generelt mandat til at støtte udviklingen af det europæiske grænseovervågningssystem (Eurosur). Betydning for agenturets bemanding i 2012 og 2013 Disse ændringer har stor betydning for agenturets arbejde. Nogle af ændringerne indgik i Kommissionens forslag om ændring af Frontexforordningen, hvorimod visse andre er blevet udbygget af lovgiveren (f.eks. koordinators rolle, placering af Frontex' forbindelsesofficerer i tredjelande og udvidelse af aktiviteterne i forbindelse med risikoanalyser), og endelig er nogle af ændringerne blevet tilføjet som nye opgaver (f.eks. ansvarlig for grundlæggende rettigheder, etablering af et forum for grundlæggende rettigheder, mulighed for at behandle personlige oplysninger, hvilket pr. definition indebærer, at der skal oprettes nogle sikre kanaler til udveksling af oplysninger, så det bliver muligt at håndtere sådanne følsomme oplysninger korrekt). Der gøres desuden opmærksom på, at disse nye og udvidede opgaver vil medføre en yderligere administrativ byrde, samtidig med at agenturets operationelle aktiviteter er blevet udvidet. For at skabe sig et overblik over arbejdet har agenturet foretaget en rangordning af opgaverne og herunder vurderet, hvilke opgaver Frontex er nødt til at udføre i perioden 2013-15. Sideløbende hermed har agenturet gennemgået de nuværende programmer og projekter med henblik på en omfordeling af personalet mellem de nye prioriteter og/eller opgaver. En omfordeling af personalet vil imidlertid ikke i sig selv være tilstrækkelig til at gennemføre de vigtigste opgaver. Agenturet har derfor i tæt samarbejde med Kommissionen ikke blot overvejet de nye opgaver og de betingelser, hvorunder de skal udføres, men det har også været opmærksom på, at Den Europæiske Union og dens medlemsstater befinder sig i en vanskelig økonomisk situation, og at det generelt er et mål at mindske bemandingen i EU's institutioner og agenturer. Disse overvejelser har ført til et forslag til en begrænset stigning i antallet af stillinger i Frontex' stillingsfortegnelse i udkastet til budget for 2013 for at opfylde de bindende retlige krav vedrørende udførelse af agenturets nøgleaktiviteter (dvs. koordinatorer for fælles operationer ved medlemsstaternes ydre grænser og ansvarlig for grundlæggende rettigheder), og yderligere otte stillinger, der skal oprettes så hurtigt som muligt efter de nødvendige skridt med hensyn til budgetgodkendelse. I udkastet til budget for 2013 foreslog Kommissionen som første skridt at øge antallet af stillinger i stillingsfortegnelsen med yderligere fire midlertidigt ansatte op til det loft, der er fastsat i finansieringsoversigten. Da Kommissionens budgetforslag medfører et fald på 3 kontraktansatte for at gennemføre første led i personalenedskæringen på 5 % i perioden 2013-2017 således som annonceret i Kommissionens forslag til den næste flerårige finansielle ramme af 29. juni 2011, svarer nettoforhøjelsen til en stilling. Som næste skridt foreslås det i meddelelsen og i den vedlagte reviderede finansieringsoversigt at udvide stillingsfortegnelsen med otte stillinger, som delvist udlignes af et tilsvarende fald på 6 i antallet af udstationerede nationale eksperter. Det skyldes, at agenturet er nødt til at erstatte nationale eksperter og/eller kontraktansatte med midlertidigt ansatte ifølge den nye vedtægt. Det hedder bl.a. i artikel 17, stk. 3, at det kun er "det personale, som er ansat ved agenturet, og som er omfattet af vedtægten for tjenestemænd ved Den Europæiske Union eller afsnit II i ansættelsesvilkårene for de øvrige ansatte ved Den Europæiske Union, der kan udnævnes til koordinationsansvarlig". Der er således her tale om en nettoforhøjelse på 2 stillinger af det samlede personale. Disse ændringer er angivet i finansieringsoversigten, der er vedlagt denne meddelelse. Det er Kommissionens hensigt at foretage de nødvendige tilpasninger af Frontex' stillingsfortegnelse, således at der oprettes yderligere 8 stillinger i 2013-budgettet (på grundlag af den reviderede finansieringsoversigt, der er vedlagt denne meddelelse), som delvist udlignes af et tilsvarende fald på 6 stillinger i antallet af udstationerede nationale eksperter. Hvad angår udgifter, er de yderligere stillinger budgetneutrale i den forstand, at der ikke bliver behov for ekstra bevillinger. Finansieringen vil blive sikret gennem en omlægning af de eksisterende budgetbevillinger fra afsnit 2 til afsnit 1 inden for rammerne af de bevillinger, der er anmodet om i udkastet til budget for 2013. FINANSIERINGSOVERSIGT 1. FORSLAGETS/INITIATIVETS RAMME 1.1. Forslagets/initiativets betegnelse 1.2. Berørt(e) politikområde(r) inden for ABM/ABB-strukturen 1.3. Forslagets/initiativets art 1.4. Mål 1.5. Forslagets/initiativets begrundelse 1.6. Varighed og finansielle virkninger 1.7. Påtænkt(e) forvaltningsmetode(r) 2. FORVALTNINGSFORANSTALTNINGER 2.1. Bestemmelser om kontrol og rapportering 2.2. Forvaltnings- og kontrolsystem 2.3. Foranstaltninger til forebyggelse af svig og uregelmæssigheder 3. FORSLAGETS/INITIATIVETS ANSLÅEDE FINANSIELLE VIRKNINGER 3.1. Berørt(e) udgiftspost(er) i budgettet og udgiftsområde(r) i den flerårige finansielle ramme 3.2. Anslåede virkninger for udgifterne 3.2.1. Sammenfatning af de anslåede virkninger for udgifterne 3.2.2. Anslåede virkninger for [organets] bevillinger 3.2.3. Anslåede virkninger for [organets] menneskelige ressourcer 3.2.4. Forenelighed med indeværende flerårige finansielle ramme 3.2.5. Tredjemands bidrag til finansieringen 3.3. Anslåede virkninger for indtægterne FINANSIERINGSOVERSIGT 1. FORSLAGETS/INITIATIVETS RAMME 1.1. Forslagets/initiativets betegnelse Europa-Parlamentets og Rådets forordning (EU) nr. 1168/2011 af 25. oktober 2011 om ændring af Rådets forordning (EF) nr. 2007/2004 om oprettelse af et europæisk agentur for forvaltning af det operative samarbejde ved EU-medlemsstaternes ydre grænser. 1.2. Berørt(e) politikområde(r) inden for ABM/ABB-strukturen[2] Politikområde: Indre anliggender 1.3. Forslagets/initiativets art ¨ Forslaget/initiativet vedrører en ny foranstaltning ¨ Forslaget/initiativet drejer sig om en ny foranstaltning som opfølgning på et pilotprojekt/en forberedende foranstaltning[3] þ Forslaget/initiativet drejer sig om forlængelse af en eksisterende foranstaltning ¨ Forslaget/initiativet drejer sig om omlægning af en foranstaltning til en ny foranstaltning 1.4. Mål 1.4.1. Det eller de af Kommissionens flerårige strategiske mål, som forslaget/initiativet vedrører Efter at Amsterdamtraktaten trådte i kraft i 1999, er der blevet vedtaget en række fælles foranstaltninger med det formål at opnå en bedre forvaltning af EU's ydre grænser i overensstemmelse med EF-traktatens artikel 62, stk. 2. Der er med udgangspunkt i de tre søjler bestående af fælles lovgivning, fælles operationer og finansiel solidaritet blevet taget en række vigtige skridt, idet man har vedtaget Schengengrænsekodeksen[4], den praktiske vejledning for grænsevagter (Schengenvejledning)[5] og reglerne for lokal grænsetrafik[6], og Frontexagenturet[7] er blevet oprettet, der er indført nogle hurtige grænseindsatshold[8], og endelig er Fonden for De Ydre Grænser[9] blevet oprettet. Alle disse tiltag skal ses som led i konceptet for en integreret grænseforvaltning, som består af følgende dele[10] · grænsekontrol (kontrol og overvågning) som defineret i Schengengrænsekodeksen, inkl. relevante risikoanalyser og kriminalefterretninger · opsporing og efterforskning af kriminalitet på tværs af landegrænserne i samarbejde med alle retshåndhævende myndigheder · den firstrengede model for adgangskontrol (foranstaltninger i tredjelande, samarbejde med nabolande, grænsekontrol og kontrolforanstaltninger inden for området for fri bevægelighed, herunder tilbagesendelse)[11] · tværinstitutionelt samarbejde om grænsekontrol (grænsevagter, told, politi, nationale sikkerhedsmyndigheder og andre relevante myndigheder) og internationalt samarbejde · koordinering og sikring af sammenhængen i de aktiviteter, som gennemføres af medlemsstaterne og institutionerne og de øvrige fællesskabs- og EU-organer. 1.4.2. Specifikke mål og berørte ABM/ABB-aktiviteter Specifikt mål nr. 1 At sætte personer i stand til at passere de indre grænser uden grænsekontrol, fremme sikre grænser og forhindre ulovlig indvandring ved at videreudvikle et integreret system til forvaltning af de ydre grænser og høje standarder for grænsekontrol, bl.a. ved at udvikle SIS II og med finansiel støtte fra Fonden for De Ydre Grænser. Berørte ABM/ABB-aktiviteter Aktivitet 18 02: Solidaritet — ydre grænser, visumpolitik og fri bevægelighed for personer 1.4.3. Forventede resultater og virkninger Angiv, hvilke virkninger forslaget/initiativet forventes at få for modtagerne/målgruppen. 1.4.4. Det er med henvisning til agenturets nye og udvidede forpligtelser og dets nye opgaver nødvendigt at ændre dets stillingsfortegnelse, idet nogle af disse opgaver skal udføres af bestemte personalekategorier. Agenturets budget bør med henvisning til de anmærkninger, som budgetmyndigheden har knyttet til EU-budgettet for 2012, ændres for at sikre, at agenturet har tilstrækkeligt med ressourcer til at varetage de nye opgaver, som det har fået pålagt i den nye forordning. Med det formål at give et samlet overblik over ændringerne bør der derfor udarbejdes en finansieringsoversigt, som efterfølgende vedlægges forordningen, og som afspejler agenturets reelle personalebehov. Det ekstra personale vil blive finansieret ved hjælp af den støtte, der allerede er afsat til Frontex på EU-budgettet. Angiv indikatorerne til kontrol af forslagets/initiativets gennemførelse. Ikke relevant 1.5. Forslagets/initiativets begrundelse 1.5.1. Behov, der skal opfyldes på kort eller lang sigt Frontex blev oprettet i 2004 og blev operationelt i 2005. Agenturets hovedopgaver er: - samordning af det operative samarbejde mellem medlemsstaterne, hvad angår forvaltning af de ydre grænser - bistand til medlemsstaterne til uddannelse af nationale grænsevagter, herunder indførelse af fælles uddannelsesstandarder - gennemførelse af risikoanalyser - opfølgning af udviklingen inden for forskning, der er relevant for kontrol og overvågning af de ydre grænser - bistand til medlemsstaterne i situationer, der kræver øget teknisk og operativ bistand ved de ydre grænser - levering af den nødvendige støtte til medlemsstaterne i forbindelse med tilrettelæggelsen af fælles tilbagesendelsesoperationer. Agenturet kan i varetagelsen af sine opgaver også samarbejde med de kompetente myndigheder i tredjelande og med internationale organisationer. Frontex har i løbet af de seneste år oplevet en stærkt stigende arbejdsbyrde og en stigning i de prioriterede områder. Kommissionen vedtog den 13. februar 2008, således som den blev bedt om at gøre i Haag-programmet, en meddelelse om evalueringen og den fremtidige udbygning af Frontexagenturet (KOM(2008) 67 endelig), hvortil der hørte en konsekvensanalyse. Meddelelsen indeholdt henstillinger på kort og mellemlang sigt samt idéer til den fremtidige udvikling af agenturet på længere sigt. Meddelelsen fra 2008 blev hilst velkommen af Rådet og Europa-Parlamentet, der begge delte Kommissionens vurdering af, at agenturet havde været en succes fra starten, og opfordrede til, at agenturet blev yderligere styrket. Denne ambition har yderligere fundet udtryk i en lang række konklusioner fra Rådet og Det Europæiske Råd, i indvandrings- og asylpagten og i Stockholmprogrammet, der blev vedtaget af Det Europæiske Råd den 10. og 11. december 2009, og hvor der blev udtrykt ønske om en styrkelse af agenturet, bl.a. gennem en revision af agenturets lovgrundlag. Der er således på tværs af institutionerne stor enighed om, hvilken rolle agenturet skal spille i EU's integrerede grænseforvaltning, og om den retning, det generelt bør tage i fremtiden. På det seneste har Kommissionen, Rådet og Parlamentet som reaktion på det øgede indvandringspres på EU's grænser mod syd, som skyldes det arabiske forår og forværringen af situationen ved Grækenlands ydre grænser, opfordret agenturet til at spille en mere aktiv rolle. Det var baggrunden for, at agenturet fik sit mandat ændret i 2011, så det kunne klare de nye udfordringer og leve op til Kommissionens, Rådets og Parlamentets forventninger. Agenturet skal i henhold til den ændrede forordning: - sammensætte og forvalte et hold af grænsevagter, som skal kunne indgå som led i de europæiske grænsevagthold i forbindelse med operationer, der koordineres af Frontex - udnævne en koordinationsansvarlig for alle fælles operationer og pilotprojekter, hvor der vil blive udstationeret vagter fra de europæiske grænsevagthold. I henhold til den ændrede forordning er det kun det personale, som er ansat ved agenturet, og som er omfattet af vedtægten for tjenestemænd ved Den Europæiske Union eller afsnit II i ansættelsesvilkårene for de øvrige ansatte ved Den Europæiske Union, der kan udnævnes til koordinationsansvarlig - udvikle og forvalte ordninger, som gør det muligt hurtigt at udveksle pålidelige oplysninger om latente risici ved de ydre grænser - yde den nødvendige bistand til udviklingen og driften af et europæisk grænseovervågningssystem - oprette et kontor for den ansvarlige for grundlæggende rettigheder og et rådgivende forum for grundlæggende rettigheder. I risikoanalyserne skal indgå en vurdering af medlemsstaternes evne til at imødegå trusler og pres ved de ydre grænser. Agenturet skal spille en fremtrædende rolle i bestræbelserne på at nå Den Europæiske Unions mål for den grænsekontrol, der sker i samarbejde med tredjelande. 1.5.2. Merværdien ved en indsats fra EU's side Ændringsforordningen (EU) nr. 1168/2011 er baseret på traktaten om Den Europæiske Unions funktionsmådes artikel 74 (vedtagelse af foranstaltninger, der skal sikre, at medlemsstaternes myndigheder arbejder sammen på det administrative område) og artikel 77, stk. 2, litra b) og d) (vedtagelse af foranstaltninger vedrørende personkontrol ved passage af de ydre grænser og alle nødvendige tiltag med henblik på gradvis udvikling af et integreret system til forvaltning af de ydre grænser). Formålet med denne forordning er, samtidig med at de grundlæggende begrænsninger i de gældende bestemmelser opretholdes, at udvikle den integrerede forvaltning af det operative samarbejde ved de ydre grænser yderligere, hvilket ikke i tilstrækkelig grad er muligt for medlemsstaterne alene. 1.5.3. Erfaringer fra lignende foranstaltninger Ikke relevant 1.5.4. Sammenhæng med andre relevante instrumenter og eventuel synergivirkning Ikke relevant 1.6. Varighed og finansielle virkninger ¨ Forslag/initiativ af begrænset varighed – ¨ Forslag/initiativ gældende fra [DD/MM]ÅÅÅÅ til [DD/MM]ÅÅÅÅ – ¨ Finansielle virkninger fra ÅÅÅÅ til ÅÅÅÅ þ Forslag/initiativ af ubegrænset varighed – Iværksættelse med en indkøringsperiode fra 2012 til 2013 – derefter gennemførelse i fuldt omfang. 1.7. Påtænkt(e) forvaltningsmetode(r)[12] þ Indirekte central forvaltning ved uddelegering af gennemførelsesopgaver til: – ¨ gennemførelsesorganer – þ organer oprettet af Den Europæiske Union[13] – ¨ nationale offentligretlige organer/organer med offentlige tjenesteydelsesopgaver – ¨ personer, som har fået pålagt at gennemføre specifikke aktioner i henhold til afsnit V i traktaten om Den Europæiske Union, og som er identificeret i den relevante basisretsakt, jf. artikel 49 i finansforordningen ¨ Fælles forvaltning sammen med internationale organisationer (angives nærmere) Hvis der angives flere forvaltningsmetoder, gives der en nærmere forklaring i afsnittet "Bemærkninger". Bemærkninger Denne finansieringsoversigt er udarbejdet efterfølgende for at give et samlet overblik over agenturets personalebehov som følge af de ændringer, som ændringen af Frontexforordningen har medført. Med henvisning til den vanskelige budgetsituation i EU foreslås det, at Frontexagenturet gør alt for at holde udgifterne til det ekstra personale (12 midlertidigt ansatte på AD-niveau) inden for den støtte, der allerede er afsat til Frontex på EU-budgettet. Personaleudvidelsen forventes at være budgetneutral, således som det fremgår af de vedlagte tabeller på de følgende sider. Frontex vil dække det yderligere bevillingsbehov ved hjælp af en delvis udligning i antallet af stillinger for udstationerede nationale eksperter som forklaret i de vedlagte tabeller eller gennem andre besparelser inden for afsnit 1. Hvis der stadig vil være brug for yderligere bevillinger, kan disse hentes gennem omlægninger og overførsler fra afsnit 2 (intet personaleadministrationsbudget) til afsnit 1 med henvisning til de skønsbeføjelser, som den administrerende direktør har i henhold til finansforordningen for Frontex. 2. FORVALTNINGSFORANSTALTNINGER 2.1. Bestemmelser om kontrol og rapportering Angiv hyppighed og betingelser. Agenturets bestyrelse vedtager hvert år inden den 31. marts agenturets årsberetning for det foregående år og sender den senest den 15. juni til Europa-Parlamentet, Rådet, Kommissionen, Det Europæiske Økonomiske og Sociale Udvalg og Revisionsretten. Beretningen offentliggøres. Hvert femte år iværksætter bestyrelsen en uafhængig ekstern evaluering af gennemførelsen af denne forordning. I evalueringen skal det undersøges, hvor effektivt agenturet varetager sit hverv. Agenturets betydning og arbejdsgang skal ligeledes vurderes. I forbindelse med den første evaluering efter, at forordning (EU) nr. 1168/2011 er trådt i kraft, skal det også vurderes, om der er behov for en yderligere udbygning af koordineringen af forvaltningen af medlemsstaternes ydre grænser, inkl. muligheden for at indføre en europæisk grænsevagtordning. 2.2. Forvaltnings- og kontrolsystem 2.2.1. Konstaterede risici På grund af det vedholdende indvandringspres på Den Europæiske Unions ydre grænser kræves det, at medlemsstaterne øger deres operationelle samarbejde, og at det koordineres af Frontex, under kodeordene delt ansvar og solidaritet med det formål at sikre de ydre grænser den højeste grad af integritet og bidrage til øget intern sikkerhed i Den Europæiske Union, samtidig med at de grundlæggende rettigheder overholdes fuldstændig i forbindelse med grænseforvaltningen. Det er nødvendigt at udvide agenturets personale som følge af den udvidelse af mandatet og de krav, der er fastsat i den ændrede forordning. Er alle omlægningsmuligheder inden for det nuværende personale blevet fuldt udnyttet? Hvis de nye stillinger, der anmodes om, ikke afsættes, vil det medføre en permanent overtrædelse af den gældende EU-ret. 2.2.2. Påtænkt(e) kontrolmetode(r) Agenturets regnskaber skal godkendes af Revisionsretten og er omfattet af dechargeproceduren. Kommissionens interne revisionstjeneste vil i samarbejde med agenturets interne revisor foretage revisioner. 2.3. Foranstaltninger til forebyggelse af svig og uregelmæssigheder Angiv eksisterende eller påtænkte forebyggelses- og beskyttelsesforanstaltninger. Agenturet kan kontrolleres af Det Europæiske Kontor for Bekæmpelse af Svig. 3. FORSLAGETS/INITIATIVETS ANSLÅEDE FINANSIELLE VIRKNINGER 3.1. Berørt(e) udgiftspost(er) i budgettet og udgiftsområde(r) i den flerårige finansielle ramme · Eksisterende udgiftsposter i budgettet I samme rækkefølge som udgiftsområderne i den flerårige finansielle ramme og budgetposterne. Udgifts-område i den flerårige finansielle ramme || Budgetpost || Udgiftens art || Bidrag Nummer [Betegnelse….] || OB/IOB ([14]) || fra EFTA-lande[15] || fra kandidat-lande[16] || fra tredje- lande || iht. artikel 18, stk. 1, litra aa) i finansforord-ningen 3A || 18.020301: Det Europæiske Agentur for Forvaltning af det Operative Samarbejde ved de Ydre Grænser — Bidrag til afsnit 1 og 2 || IOB || NEJ || NEJ || NEJ || NEJ 3A || 18.020302: Det Europæiske Agentur for Forvaltning af det Operative Samarbejde ved de Ydre Grænser — Bidrag til afsnit 3 || IOB || NEJ || NEJ || NEJ || NEJ · Nye budgetposter, som der er søgt om. I samme rækkefølge som udgiftsområderne i den flerårige finansielle ramme og budgetposterne. Udgifts-område i den flerårige finansielle ramme || Budgetpost || Udgiftens art || Bidrag Nummer [Betegnelse….] || OB/IOB || fra EFTA-lande || fra kandidat-lande || fra tredje- lande || iht. artikel 18, stk. 1, litra aa) i finansforord-ningen || Ikke relevant || || JA/NEJ || JA/NEJ || JA/NEJ || JA/NEJ 3.2. Anslåede virkninger for udgifterne 3.2.1. Sammenfatning af de anslåede virkninger for udgifterne i mio. EUR (3 decimaler) Udgiftsområde i den flerårige finansielle ramme: || Nummer || 18 02 Organ: Det Europæiske Agentur for Forvaltning af det Operative Samarbejde ved de Ydre Grænser || || || År 2012 || År 2013 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I ALT Afsnit 1 || Forpligtelser || (1) || 0* || +500** || || || || || || +500** Betalinger || (2) || 0* || +500** || || || || || || +500** Afsnit 2 || Forpligtelser || (1a) || 0 || -500 || || || || || || -500 Betalinger || (2a) || 0 || -500 || || || || || || -500 Afsnit 3 || Forpligtelser || (3a) || 0 || || || || || || || 0 || Betalinger || (3b) || 0 || || || || || || || 0 Bevillinger I ALT Det Europæiske Agentur for Forvaltning af det Operative Samarbejde ved de Ydre Grænser || Forpligtelser || =1+1a +3a || 0 || 0** || || || || || || 0** Betalinger || =2+2a +3b || 0 || 0** || || || || || || 0** * Der regnes med sammenlagt 12 nye stillinger. Udgiftsområde i den flerårige finansielle ramme: || 5 || Administration i mio. EUR (3 decimaler) || || || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I ALT GD for indre anliggender ||  Menneskelige ressourcer || || || || || || || ||  Andre administrationsudgifter || || || || || || || || I ALT GD for indre anliggender || Bevillinger || || || || || || || || Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || || || || || || || || i mio. EUR (3 decimaler) || || || År N[17] || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I ALT Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || || || || || || || || Betalinger || || || || || || || || 3.2.2. Anslåede virkninger for [organets] bevillinger – þ Forslaget/initiativet medfører ikke anvendelse af aktionsbevillinger – ¨ Forslaget/initiativet medfører anvendelse af aktionsbevillinger som anført herunder: Forpligtelsesbevillinger i mio. EUR (3 decimaler) Der angives mål og resultater ò || || || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I ALT RESULTATER Type resul-tater[18] || Resul-tater-nes gnsntl om-kost-ninger || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Samlede resultater (antal) || Samlede omkost-ninger SPECIFIKT MÅL NR. 1[19] || || || || || || || || || || || || || || || || Resultat || || || || || || || || || || || || || || || || || || Resultat || || || || || || || || || || || || || || || || || || Resultat || || || || || || || || || || || || || || || || || || Subtotal for specifikt mål nr. 1 || || || || || || || || || || || || || || || || SPECIFIKT MÅL NR. 2… || || || || || || || || || || || || || || || || Resultat || || || || || || || || || || || || || || || || || || Subtotal for specifikt mål nr. 2 || || || || || || || || || || || || || || || || OMKOSTNINGER I ALT || || || || || || || || || || || || || || || || 3.2.3. Anslåede virkninger for Frontexagenturets menneskelige ressourcer 3.2.3.1. Resumé – ¨ Forslaget/initiativet medfører ikke anvendelse af administrationsbevillinger – þ Forslaget/initiativet medfører anvendelse af administrationsbevillinger som anført herunder: i mio. EUR (3 decimaler) || År 2012 || År 2013 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I ALT Tjenestemænd (AD-medarbejdere) || || || || || || || || Tjenestemænd (AST-medarbejdere) || || || || || || || || Kontraktansatte || || || || || || || || Midlertidigt ansatte || 0 || 1,320 || || || || || || Udstationerede nationale eksperter || 0 || -0,320 || || || || || || I ALT || 0* || 1,000*** || || || || || || Der regnes der med sammenlagt 12 nye stillinger. Udgifterne til 12 AD-stillinger anslås til 1,32 mio. EUR (12 x 0,11 mio. EUR). Forøgelsen af agenturets udgifter i 2013 forventes imidlertid at blive budgetneutral, da udgifterne udlignes gennem faldende udgifter til de udstationerede nationale eksperter, som for øjeblikket udfører disse opgaver. De pågældende stillinger som udstationerede nationale eksperter vil gradvist blive afviklet i løbet af 2013. De resterende udgifter vil blive dækket gennem yderligere besparelser inden for afsnit 1 og om nødvendigt gennem en omlægning fra afsnit 2 til afsnit 1 på højst 750 000 EUR. Beskrivelse af de stillinger, der er behov for 1 AD 10 Ansvarlig for grundlæggende rettigheder (FRO) I henhold til artikel 26, stk. 3, i den ændrede forordning udpeger bestyrelsen en ansvarlig for grundlæggende rettigheder. Han/hun skal være uafhængig i udøvelsen af sine opgaver og referere direkte til bestyrelsen. Agenturet lægger stor vægt på oprettelsen af denne stilling, som skal være på plads i 2012. Den krævede erfaring og stillingens status berettiger, at den ansvarlige for grundlæggende rettigheder ansættes i en højere lønklasse. Den 6. marts 2012 indledte Den Europæiske Ombudsmand på eget initiativ en undersøgelse af Frontex' overholdelse af sine forpligtelser vedrørende grundlæggende rettigheder, herunder ansættelse af en ansvarlig for grundlæggende rettigheder. 6 AD7 – Koordineringsansvarlige for Frontex Frontex udpeger i medfør af artikel 3b, stk. 5, i den ændrede forordning en koordinationsansvarlig for hver fælles operation eller hvert pilotprojekt, hvor der indsættes et europæisk grænsevagthold. I artikel 17, stk. 3, i forordningen fastsættes det med henblik på gennemførelse af artikel 3b, stk. 5, at det kun er det personale, som er ansat ved Frontex, og som er omfattet af vedtægten for tjenestemænd eller afsnit II i ansættelsesvilkårene for de øvrige ansatte ved De Europæiske Fællesskaber, der kan udnævnes til koordinationsansvarlig. Agenturet iværksætter og koordinerer året rundt ifølge sit årlige arbejdsprogram en række fælles operationer og pilotprojekter, hvortil der kræves, at der indsættes europæiske grænsevagthold. Nogle af disse fælles operationer er i realiteten permanente operationer (f.eks. operationerne i Middelhavet og ved den græsk-tyrkiske landegrænse), idet de kræver, at der til stadighed er en koordineringsansvarlig til stede. Eftersom arbejdet som Frontex' koordineringsansvarlige for øjeblikket varetages af udstationerede nationale eksperter, vil det samlede antal udstationerede nationale eksperter falde med 6, når der ansættes midlertidigt ansatte. 1 AD7 – Ansvarlig for forvaltningen af produkter og ændringer Denne stilling er beregnet på de nye opgaver, der er opstået med ændringen af Frontexforordningen (artikel 11 sammenholdt med artikel 11c, 11d og 13, stk. 2): udvikling og drift af informationsudvekslingssystemet for ICONET (informations- og koordineringsnet for medlemsstaternes indvandringsmyndigheder), klassificerede oplysninger, sikre informationsudvekslingskanaler og udskiftning af Frontex' webbaserede informationsudvekslingsportal (Frontex one stop shop), herunder fremsendelse af personoplysninger, bl.a. til andre EU-agenturer. Dette arbejde stiller særlige krav til erfaring, viden og færdigheder for at sikre, at de nye Frontexansvarsområder fører til de forventede fordele, at der oplyses herom, og at arbejdet udføres i overensstemmelse med de EU-retlige rammer. 3.2.3.2. 4 stillinger (1 AD8 og 3 AD7) er opført i Kommissionens forslag til budget for 2013, som blev fremlagt for budgetmyndigheden den 25.4.2012. 3.2.3.3. Anslået behov for menneskelige ressourcer til det overordnede generaldirektorat – þ Forslaget/initiativet medfører ikke anvendelse af menneskelige ressourcer – o Forslaget/initiativet medfører anvendelse af menneskelige ressourcer som anført herunder: – Overslag angives i hele tal (eller med højst én decimal) || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6)  Stillinger i stillingsfortegnelsen (tjenestemænd og midlertidigt ansatte) XX 01 01 01 (i hovedsædet og i Kommissionens repræsentationskontorer) || || || || || || || XX 01 01 02 (i delegationerne) || || || || || || || XX 01 05 01 (indirekte forskning) || || || || || || || 10 01 05 01 (direkte forskning) || || || || || || || || || || || || || ||  Eksternt personale (i fuldtidsækvivalenter - FTE)[20] || XX 01 02 01 (KA, V, UNE under den samlede bevillingsramme) || || || || || || || XX 01 02 02 (KA, V, UED, LA og UNE i delegationerne) || || || || || || || XX 01 04 yy[21] || - i hovedsæde[22] || || || || || || || - i delegationerne || || || || || || || XX 01 05 02 (KA, V, UNE – indirekte forskning) || || || || || || || 10 01 05 02 (KA, V og UNE - direkte forskning) || || || || || || || Andre budgetposter (skal angives) || || || || || || || I ALT || || || || || || || 18 angiver det berørte politikområde eller budgetafsnit. Personalebehovet vil blive dækket ved hjælp af det personale, som GD'et allerede har afsat til aktionen, og/eller interne rokader i GD'et, eventuelt suppleret med yderligere bevillinger, som tildeles det ansvarlige GD i forbindelse med den årlige tildelingsprocedure under hensyntagen til de budgetmæssige begrænsninger. Opgavebeskrivelse: Tjenestemænd og midlertidigt ansatte || Eksternt personale || Beskrivelsen af, hvordan udgifterne til fuldtidsækvivalenterne er beregnet, bør medtages i afsnit 3 i bilaget. 3.2.4. Forenelighed med indeværende flerårige finansielle ramme – þ Forslaget/initiativet er foreneligt med indeværende flerårige finansielle ramme – ¨ Forslaget/initiativet kræver omlægning af det relevante udgiftsområde i den flerårige finansielle ramme. Der redegøres for omlægningen med angivelse af de berørte budgetposter og beløbenes størrelse. Ingen indvirkning på den flerårige finansielle ramme. Selv i tilfælde af at ansættelsen af yderligere personale kræver en forhøjelse af agenturets budget, ville det stadig kunne holdes inden for den flerårige finansielle ramme. – ¨ Forslaget/initiativet kræver, at fleksibilitetsinstrumentet anvendes, eller at den flerårige finansielle ramme revideres[23] Der redegøres for behovet med angivelse af de berørte udgiftsområder og budgetposter og beløbenes størrelse. Ikke relevant 3.2.5. Tredjemands bidrag til finansieringen – þ Forslaget/initiativet indeholder ikke bestemmelser om samfinansiering med tredjemand – Forslaget/initiativet indeholder bestemmelser om samfinansiering, jf. følgende overslag: i mio. EUR (3 decimaler) || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I alt Organ, som deltager i samfinansieringen (angives) || || || || || || || || Samfinansierede bevillinger I ALT || || || || || || || || 3.3. Anslåede virkninger for indtægterne – þ Forslaget/initiativet har ingen finansielle virkninger for indtægterne. – ¨ Forslaget/initiativet har følgende finansielle virkninger: – ¨ for egne indtægter – ¨ for diverse indtægter i mio. EUR (3 decimaler) Indtægtspost på budgettet || Bevillinger til rådighed i indeværende regnskabsår || Forslagets/initiativets virkninger[24] År N || År N+1 || År N+2 || År N+3 || Indsæt så mange kolonner som nødvendigt for at vise varigheden af virkningerne (jf. punkt 1.6) Artikel …………. || || || || || || || || For diverse indtægter, der er formålsbestemte, angives det, hvilke af budgettets udgiftsposter der påvirkes. Det oplyses, hvilken metode der er benyttet til at beregne virkningerne for indtægterne. Ikke relevant [1] Forordning (EU) nr. 1168/2011. [2] ABM: Activity-Based Management (aktivitetsbaseret ledelse) – ABB: Activity-Based Budgeting (aktivitetsbaseret budgetlægning). [3] Jf. artikel 49, stk. 6, litra a) og b), i finansforordningen. [4] Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks) (EUT L 105 af 13.4.2006, s. 1). [5] Kommissionens henstilling K(2006) 5186 af 6. november 2006 om en fælles "Praktisk vejledning for grænsevagter (Schengenvejledning)" til brug for medlemsstaternes kompetente myndigheder ved udøvelse af grænsekontrol af personer. [6] Europa-Parlamentets og Rådets forordning (EF) nr. 1931/2006 af 20. december 2006 om fastsættelse af regler for lokal grænsetrafik ved medlemsstaternes ydre landegrænser og om ændring af Schengenkonventionen (EUT L 29 af 3.2.2007, s. 3). [7] Rådets forordning (EF) nr. 2007/2004 af 26. oktober 2004 om oprettelse af et europæisk agentur for forvaltning af det operative samarbejde ved EU-medlemsstaternes ydre grænser (EUT L 349 af 25.11.2004, s. 1). [8] Europa-Parlamentets og Rådets forordning (EF) nr. 863/2007 af 11. juli 2007 om indførelse af en ordning for oprettelse af hurtige grænseindsatshold og ændring af Rådets forordning (EF) nr. 2007/2004 med hensyn til denne ordning og om regulering af gæstemedarbejderes opgaver og beføjelser (EUT L 199 af 31.7.2007, s. 30). [9] Europa-Parlamentets og Rådets beslutning 574/2007/EF af 23. maj 2007 om oprettelse af Fonden for De Ydre Grænser for perioden 2007-2013 som en del af det generelle program om solidaritet og forvaltning af migrationsstrømme (EUT L 144 af 6.6.2007, s. 22). [10] Jf. konklusionerne fra Rådets 2768. møde vedrørende retlige og indre anliggender, Bruxelles den 4.-5. december 2006, dok. 15801/06 (Presse 341), s. 26. [11] Modellen er indgående beskrevet i EU-Schengenkataloget om kontrol med de ydre grænser, udsendelse og tilbagetagelse: henstillinger og bedste praksis, februar 2002. [12] Forklaringer vedrørende forvaltningsmetoder og henvisninger til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html. [13] Organer omhandlet i artikel 185 i finansforordningen. [14] OB = opdelte bevillinger / IOB = ikke-opdelte bevillinger. [15] EFTA-lande: Den Europæiske Frihandelssammenslutning. [16] Kandidatlande og efter omstændighederne potentielle kandidatlande fra Vestbalkan. [17] År N er det år, hvor gennemførelsen af forslaget/initiativet begynder. [18] Resultater er de produkter og tjenesteydelser, der skal leveres (f.eks. antal finansierede studenterudvekslinger, antal km bygget vej osv.). [19] Som beskrevet i del 1.4.2. "Specifikke mål...". [20] KA: kontraktansatte, V: vikarer, UED: unge eksperter ved delegationerne, LA: lokalt ansatte, UNE: udstationerede nationale eksperter. [21] Delloft for eksternt personale under aktionsbevillingerne (tidligere BA-poster). [22] Angår især strukturfonde, Den Europæiske Landbrugsfond for Udvikling af Landdistrikterne (ELFUL) og Den Europæiske Fiskerifond (EFF). [23] Jf. punkt 19 og 24 i den interinstitutionelle aftale. [24] Med hensyn til EU's traditionelle egne indtægter (told, sukkerafgifter) opgives beløbene netto, dvs. bruttobeløb, hvorfra opkrævningsomkostningerne på 25 % er fratrukket.